ემა მაიერსი

ემა ელიზაბეთ მაიერსი (დ.2 აპრილი, 2002, ამერიკა, ორლანდო) — ამერიკელი მსახიობი.

 ბიოგრაფია 
ემა ელიზაბეთ მაიერსი დაიბადა 2002 წლის 2 აპრილს, ორლანდოში, ფლორიდაში, ნიკოლისა და ჯერემი მაიერსის ოჯახში.  მას ჰყავს სამი და და მათ შორის მეორეა უფროსობით. იგი სწავლობდა საშინაო განათლების კოოპერატივში და, როგორც თავად ამბობს, ზოგადსაგანმანათლებლო სკოლაში არასდროს უსწავლია. დედის მხრიდან იგი ბერძნული წარმოშობისაა. 

 კარიერა 
მან კარიერა  მსახიობის სახით 2010 წელს დაიწყო, როდესაც მონაწილეობა მიიღო სერიალ The Glades-ის ერთ ეპიზოდში.  ცნობადობა მოიპოვა კომედიურ საშინელებათა სერიალში Wednesday (2022–დღემდე) და მისტიკურ სერიალში A Good Girl's Guide to Murder (2024–დღემდე) მთავარ როლებში შესრულებით. მაიერსმა ასევე ითამაშა კომედიურ ფილმში Family Switch (2023) და ფანტასტიკურ სათავგადასავლო კომედიურ ფილმში Minecraft Movie (2025).

 პირადი ცხოვრება 
მაიერსი K-pop-ის, განსაკუთრებით კი ჯგუფ Seventeen-ის გულშემატკივარია. 2022 წელს ჟურნალ Teen Vogue-თან ინტერვიუში აღნიშნულ იქნა, რომ ბეჭდების მბრძანებლის და ვარსკვლავური ომების ფანკლუბებში იყო „ონლაინ ფანდომის ორი ფანტასტიკური საყრდენი, რომლებმაც გავლენა მოახდინა მის სამყაროს აღქმაზე“. მაიერსი საკუთარ თავს ინტროვერტად აღწერს.

ჟურნალ Seventeen-თან ინტერვიუში მან აღნიშნა, რომ მისი ოცნების ორი როლია მაქს კოულფილდი ვიდეოთამაშიდან Life Is Strange და ედიტ ფინჩი ვიდეოთამაშიდან What Remains of Edith Finch, ეს ორი თამაში კი მაიერსის ფავორიტებს შორისაა.

რესურსები ინტერნეტში
ოფიციალური ინსტაგრამ გვერდი

სქოლიო

კატეგორია:დაბადებული 2 აპრილი
კატეგორია:დაბადებული 2002
კატეგორია:მსახიობები
კატეგორია:ამერიკელი მსახიობები
კატეგორია:ცოცხალი ადამიანები